smcproject/ml-wiki-sentences huggingface dataset:
വംശീയതയെയും ഒഴിവാക്കലിനെയും ഒരു രൂപത്തിലും നമുക്ക് സഹിക്കാനോ അതിനെതിരെ കണ്ണടയ്ക്കാനോ കഴിയില്ല, എന്നിട്ടും നാം ഓരോ മനുഷ്യജീവിതത്തിൻ്റെയും പവിത്രതയെ സംരക്ഷിക്കുമെന്ന് അവകാശപ്പെടുന്നു". അന്താരാഷ്ട്ര കമ്മ്യൂണിറ്റി നേതാക്കൾ രാജ്യങ്ങൾ കാനഡ – വംശീയത ഒരു യഥാർത്ഥ്യമാണെന്നും അത് അമേരിക്കയിലും കാനഡയിലും നിലനിൽക്കുന്നുണ്ടെന്നും കനേഡിയൻ പ്രധാനമന്ത്രി ജസ്റ്റിൻ ട്രൂഡോ പറഞ്ഞു. അതിനെതിരെ നിലകൊള്ളാൻ അദ്ദേഹം കനേഡിയൻ പൌരന്മാരോട് അഭ്യർത്ഥിച്ചു. ചൈന – ജോർജ്ജ് ഫ്ലോയിഡിൻ്റെ കൊലപാതകത്തെ ചൈനീസ് വിദേശകാര്യ മന്ത്രാലയം അപലപിച്ചു, "ജോർജ്ജ് ഫ്ലോയിഡിൻ്റെ മരണം യുഎസിലെ വംശീയ വിവേചനത്തിൻ്റെയും പോലീസ് ക്രൂരതയുടെയും തീവ്രത പ്രതിഫലിപ്പിക്കുന്നു". വംശീയ വിവേചനം ഇല്ലാതാക്കണമെന്നും ന്യൂനപക്ഷങ്ങളുടെ നിയമപരമായ അവകാശങ്ങൾ സംരക്ഷിക്കപ്പെടേണ്ടതാണെന്നും അമേരിക്കയെ ഓർമിപ്പിച്ചു. ജർമ്മനി – പോലീസ് പ്രവർത്തനത്തെ കൊലപാതകമാണെന്നാണ് ജർമ്മൻ ചാൻസലർ ആംഗല മെർക്കൽ വിശേഷിപ്പിച്ചത് : "ജോർജ്ജ് ഫ്ലോയിഡിൻ്റെ ഈ കൊലപാതകം അതിദാരുണമായിപ്പോയി". ഇറാൻ – ഇറാനിലെ പരമോന്നത നേതാവ് അലി ഖമേനി റീട്വീറ്റ് ചെയ്തത്, കറുത്ത ചർമ്മമുള്ള ആളുകൾ അമേരിക്കൻ തെരുവുകളിൽ ഇറങ്ങിയാൽ "അടുത്ത കുറച്ച് നിമിഷങ്ങൾക്കുള്ളിൽ" കൊല്ലപ്പെടുന്നതാണ്. അയർലണ്ട് – യുഎസിൽ ധാർമ്മിക നേതൃത്വത്തിൻ്റെ അഭാവമുണ്ടെന്ന് ഐറിഷ് താവോസീച്ച് ലിയോ വരദ്കർ പറഞ്ഞു. പെറു – ഫ്ലോയിഡിൻ്റെ കൊലപാതകം വംശീയതയുടെയും വിവേചനത്തിൻ്റെയും അടയാളമാണെന്ന് പെറുവിയൻ പ്രസിഡൻ്റ് മാർട്ടിൻ വിസ്‌കറ അഭിപ്രായപ്പെട്ടു. കഴിഞ്ഞ ദേശീയ സെൻസസ് അനുസരിച്ച്, 50% പെറുവിയൻ ജനത അവരുടെ ജീവിതത്തിൽ പല സമയങ്ങളിലായി വിവേചനം അനുഭവിക്കുന്നുവെന്ന് അദ്ദേഹം പറഞ്ഞു.  ആഫ്രോ-പെറുവിയൻ സംസ്കാര ദിനത്തിൽ അദ്ദേഹം ആഫ്രോ-പെറുവിയൻ സമൂഹത്തെ അഭിനന്ദിക്കുകയും ചെയ്തു. റഷ്യ – അമേരിക്കയ്ക്ക് ആസൂത്രിതമായ മനുഷ്യാവകാശ ലംഘനങ്ങളുടെ ചരിത്രമുണ്ടെന്ന് റഷ്യൻ വിദേശകാര്യ മന്ത്രാലയം അറിയിച്ചു. തുർക്കി – തുർക്കി പ്രസിഡൻ്റ് റെജപ് തയ്യിപ്‌ എർദ്വാൻ ഫ്ലോയിഡിൻ്റെ മരണത്തെ അമേരിക്കയുടെ വംശീയവും ഫാസിസ്റ്റ്പരമായ സമീപനമാണെന്നാണ് കുറ്റപ്പെടുത്തിയത്. തുർക്കി ഈ വിഷയം നിരീക്ഷിക്കുമെന്നും കുടുംബത്തിനും പ്രിയപ്പെട്ടവർക്കും അനുശോചനം അറിയിക്കുന്നുവെന്നും അദ്ദേഹം കൂട്ടിച്ചേർത്തു. യുണൈറ്റഡ് കിങ്ഡം – "വംശീയ അക്രമത്തിന് നമ്മുടെ സമൂഹത്തിൽ സ്ഥാനമില്ല" എന്നും കൊലപാതകത്തിൻ്റെ ദൃശ്യങ്ങൾ അദ്ദേഹത്തെ "പരിഭ്രാന്തനാക്കി" എന്നും ബ്രിട്ടീഷ് പ്രധാനമന്ത്രി ബോറിസ് ജോൺസൺ പറഞ്ഞു.
വെനസ്വേല - പ്രസിഡൻ്റ് ട്രംപ് സ്വന്തം സ്വന്തം ജനത്തിനെതിരെ യുഎസ് സൈന്യത്തെ ഉപയോഗിച്ചുവെന്ന് വെനസ്വേലൻ പ്രസിഡൻ്റ് നിക്കോളാസ് മഡുറോ ആരോപിച്ചു.
വംശീയതയും പോലീസ് അതിക്രമവും അവസാനിപ്പിക്കണമെന്ന് ആവശ്യപ്പെട്ട് പ്രകടനക്കാർ തെരുവിലിറങ്ങുന്നുവെന്ന് അദ്ദേഹം അവകാശപ്പെട്ടു.
ഇന്ത്യ - ഇന്ത്യൻ പ്രധാനമന്ത്രി നരേന്ദ്ര മോദി പ്രസിഡൻ്റ് ട്രംപുമായി നടത്തിയ ടെലിഫോൺ സംഭാഷണത്തിൽ യുഎസിൽ നടന്നുകൊണ്ടിരിക്കുന്ന ആഭ്യന്തര കലഹങ്ങളെക്കുറിച്ച് ആശങ്ക പ്രകടിപ്പിക്കുകയും സ്ഥിതിഗതികൾ നേരത്തേ പരിഹരിക്കാനുള്ള ആശംസകൾ അറിയിക്കുകയും ചെയ്തു.
സംഘടനകൾ United Nations - നിരായുധരായ ന്യൂനപക്ഷങ്ങളുടെ കൊലപാതകം തടയാൻ ഗൗരവകരമായ നടപടി സ്വീകരിക്കണമെന്ന് അമേരിക്കൻ അധികാരികളോട് യുഎൻ മനുഷ്യാവകാശ മേധാവി മിഷേൽ ബാഷെൽ ആവശ്യപ്പെട്ടതിനോടൊപ്പം പോലീസിൻ്റെ കൈകളിൽ വെച്ച് നടന്ന ഈ മരണത്തെ അവർ അപലപിക്കുകയും ചെയ്തു.
African Union – ആഫ്രിക്കൻ യൂണിയൻ കമ്മീഷൻ മേധാവി മൂസ്സ ഫക്കി മഹാമത്ത് ഫ്ലോയിഡിൻ്റെ മരണം ഒരു കൊലപാത
കമാണെന്ന് വിശേഷിപ്പിച്ചു.
എസ്.‌എ യിലെ കറുത്ത പൗരന്മാർക്കെതിരായ വിവേചനപരമായ നടപടികളെ ആഫ്രിക്കൻ യൂണിയൻ അപലപിച്ചു.
" കുറിപ്പ‍കൾ ചിത്രശാല മിനസോട്ടയിലെ മിന്നീപോളിസ്സിലെ മാക്സ് ഇറ്റ് പവൻ-ൽ തീ കത്തുന്നു മെയ് 28 ഉച്ചതിരിഞ്ഞ് മിന്നീപോളിസിലെ നാശനഷ്ടങ്ങൾ നിരീക്ഷിക്കുന്ന അഗ്നിശമന സേനാംഗങ്ങൾ മെയ് 28-ന് രാവിലെ മിന്നീപോളിസിലെ ലേക് സ്ട്രീറ്റിൽ കൊള്ളയടിച്ച ടാർഗെറ്റ് സ്റ്റോറിൽ "ബ്ലാക്ക് ലീവ്സ് ഫക്കിംഗ് മേറ്റർ", "ഫക്ക് 12" ചുവരെഴുത്ത് ഒഹായോയിലെ കൊളംബസിൽ പ്രതിഷേധം മെയ് 28, 2020 വൈകുന്നേരം മിന്നീപോളിസ്സിൽ നടന്ന പ്രതിഷേധത്തിനിടെ ടിയർ ഗ്യാസ് ഉപയോഗിച്ചപ്പോൾ മിനസോട്ടയിലെ സെന്റ് പോളിന്റെ മിഡ്‌‌വേ ഏരിയയിലെ ടാർ‌ഗെറ്റിന് പുറത്ത് ഒരു തകർന്ന വിൻഡ്ഷീൽഡുമായി ഒരു പ്രതിഷേധക്കാരൻ പോലീസ് കാറിൽ നിൽക്കുന്നു.
മിന്നീപോളിസിലെ ലേക്ക് സെന്റ് പ്രദേശത്ത് തീപിടുത്തമുണ്ടായപ്പോൾ പൊള്ളലേറ്റ കാറിൽ നിൽക്കുന്ന ഒരാൾ.
മിന്നീപോളിസ് പോലീസിൻറെ മൂന്നാം പ്രക്ഷോഭം പ്രതിഷേധക്കാർ കത്തിച്ചു കളയുന്നു ഫ്ലോയിഡിന്റെ മരണ സ്ഥലത്ത് സ്മാരകം 2020 മെയ് 30-ന് ബെർലിനിലെ യുഎസ് എംബസിയിൽ പ്രതിഷേധം ബെർലിനിലെ ചുവരെഴുത്ത് അവലംബം
ഫാർമസി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Pharmacy
ഫാർമസി അഥവാ ഔഷധാലയം എന്നത് ആരോഗ്യശാസ്ത്രവും രസശാസ്ത്രവും ചേർന്ന ഒരു സാങ്കേതിക വിജ്ഞാന ശാഖയാണ്.
മരുന്നുകളുടെ നിർമ്മാണം, വിതരണം, അവയുടെ ഗവേഷണം, ഉപയോഗം, പാർശ്വഫലങ്ങളെ പറ്റിയുള്ള പഠനം എന്നിവയുമായി ബന്ധപ്പെട്ട ശാസ്ത്രശാഖയാണ് ഫാർമസി.
ആരോഗ്യ പരിപാലന മേഖലയുടെ അഭിവാജ്യ ഘടകമായ ഫാർമസികൾ നഗര ഗ്രാമ വ്യത്യാസം ഇല്ലാതെ ജനങ്ങൾക്ക് ഏറ്റവും വേഗത്തിൽ ആശ്രയിക്കാവുന്ന ആരോഗ്യ കേന്ദ്രമാണ്.
കമ്മ്യൂണിറ്റി ഫാർമസി, ഹോസ്പിറ്റൽ ഫാർമസി, മെഡിക്കൽ സ്റ്റോർ, ഫാർമസിസ്റ്റ് ഷോപ്പ് എന്നൊക്കെ പല പേരുകളിൽ ഇവ അറിയപ്പെടുന്നു.
വടക്കേ അമേരിക്കയിൽ കുറെക്കൂടി വിപുലമായി ‘ഫാർമസി ആൻഡ് പ്രൈമറി കെയർ ക്ലിനിക്’ എന്ന പേരിലും ഇവ അറിയപ്പെടുന്നു.
ഔഷധങ്ങളുടെ അഥവാ മരുന്നുകളുടെ സുരക്ഷിതവും ഫലപ്രദമായിട്ടുള്ള ഉപയോഗമാണ് ഫാർമസിയുടെ ലക്ഷ്യം.
മരുന്നുകൾ ഉപയോഗിച്ചുള്ള ചികിത്സയെ ഫർമക്കോ തെറാപ്പി അഥവാ ഡ്രഗ് തെറാപ്പി എന്ന് ഇംഗ്ലീഷിൽ വിളിക്കുന്നു.
ഇതാണ് ഫാർമസിയിൽ നടക്കുന്നത് എന്നും പറയാം.
‘ഓവർ ദ കൌണ്ടർ‘ എന്ന വിഭാഗത്തിൽ വരുന്ന മരുന്നുകൾ, അനുബദ്ധ വസ്തുക്കൾ എന്നിവ ഒരു ആരോഗ്യ പരിപാലന പ്രൊഫഷണലിന്റെ കുറിപ്പടി ഇല്ലാതെ തന്നെ ഫാർമസിയിൽ നിന്നും ലഭ്യമാണ്.
ഇത് ജനങ്ങളുടെ ആരോഗ്യ കാര്യങ്ങളിൽ ഏറ്റവും പ്രധാനപ്പെട്ട ഒരു സേവനമാണ്.
ആരോഗ്യ പരിപാലന രംഗത്തെ ഒരു പ്രധാന ശാഖയാണ് ഇത്.
രോഗികൾക്ക് മരുന്നുകൾ ശരിയായി വിതരണം ചെയ്യുകയും  ഉപയൊഗക്രമമനുസരിച്ച് പറഞ്ഞു മനസ്സിലാക്കി കൊടുക്കുകയും ചെയ്യുന്ന വിദഗ്ദരെയാണ് ഫാർമസിസ്റ്റ് എന്ന് വിളിക്കുന്നത്.
ഇവർ ഫാർമസികളിൽ ജോലി ചെയ്യുന്നു.
മരുന്നുകൾ ശാസ്ത്രീയമായി നിർമ്മിക്കുകയോ അവ കൃത്യമായി വിതരണം ചെയ്യുകയോ ചെയ്യുന്ന സ്ഥാപനത്തെയാണ് ഫാർമസി എന്ന് വിളിക്കുന്നത്.
സർക്കാർ നിർദേശിച്ച മാനദണ്ഡങ്ങൾ പ്രകാരമാണ് ഇവ പ്രവർത്തിക്കുന്നത്.
ഫാർമസിസ്റ്റിന്റെ ലൈസൻസ് ഇവയുടെ പ്രവർത്തനത്തിന് നിര്ബന്ധമാണ്.
ഇവ രണ്ട്‌ തരത്തിലുണ്ട്.
ഒന്ന് ആശുപത്രിയുടെ ഭാഗമായ  ‘ഹോസ്പിറ്റൽ ഫാർമസി’ മറ്റൊന്ന് പൊതുസ്ഥലങ്ങളിൽ കാണപ്പെടുന്ന ‘സാമൂഹിക ഫാർമസി അഥവാ കമ്മ്യൂണിറ്റി ഫാർമസി’.
ഫാർമസി ആൻഡ് പ്രൈമറി കെയർ ക്ലിനിക് എന്ന വിഭാഗത്തിൽ വരുന്ന സ്ഥാപനങ്ങളിൽ കുറേക്കൂടി വിപുലമായി ഒരു ചെറിയ ആശുപത്രിക്ക് സമാനമായ ആരോഗ്യ പരിപാലന, സൗന്ദര്യ വർദ്ധക സേവനങ്ങൾ ലഭ്യമാക്കിയിരിക്കുന്നു.
വികസിത രാജ്യങ്ങളിൽ ഇത്തരം ഫാർമസികൾ സാധാരണമാണ്.
വിദഗ്ദ പരിശീലനം സിദ്ധിക്കപ്പെട്ട ഫാർമസിസ്റ്റ്, ഹെൽത്ത്‌ കെയർ അസിസ്റ്റന്റ്, ഫാർമസി ടെക്‌നിഷ്യൻ തുടങ്ങിയ സ്റ്റാഫുകൾ ഇവിടെ കാണപ്പെടുന്നു.
ആശുപത്രി ഫാർമസി
ആശുപത്രികളുടെ ഭാഗമായി പ്രവർത്തിക്കുന്ന ഫാര്മസികളാണ് ഹോസ്പിറ്റൽ ഫാർമസി അഥവാ ആശുപത്രി ഫാർമസി എന്നറിയപ്പെടുന്നത്.
ആശുപത്രിയിൽ വരുന്ന രോഗികൾക്ക് മരുന്നുകൾ ലഭ്യമാക്കുക എന്നതാണ് ഇതിന്റെ  ഉദ്ദേശം.
കൂടാതെ വലിയ ആശുപത്രികളിൽ വാർഡ് തോറും സാറ്റലൈറ്റ് ഫാർമസിയും പ്രവർത്തിക്കാറുണ്ട്.
കമ്മ്യൂണിറ്റി ഫാർമസി
പൊതുസ്ഥലങ്ങളിൽ കാണപ്പെടുന്ന ഔഷധ സ്ഥാപനങ്ങളാണ് കമ്മ്യൂണിറ്റി ഫാർമസി അഥവാ സാമൂഹിക ഫാർമസി എന്നറിയപ്പെടുന്നത്.
പൊതുജനങ്ങൾക്ക് ഏറ്റവും എളുപ്പം സേവനം ലഭ്യമാകുന്ന ആരോഗ്യസ്ഥാപനങ്ങൾ കൂടിയാണിവ.
ശാസ്ത്രീയമായി പറഞ്ഞാൽ 'മെഡിക്കൽ സ്റ്റോർ' എന്ന പദപ്രയോഗം തന്നെ തെറ്റാണ്.
ഇത് ഫാർമസി സേവനങ്ങൾ അത്ര കണ്ട് വികസിച്ചിട്ടില്ലാത്ത ഒരു കാലത്ത് ഉണ്ടായ വാക്കാണ്.
ഫാർമസി അഥവാ കമ്മ്യൂണിറ്റി ഫാർമസി എന്നതാണ് ശരിയായ പദം.
സമൂഹത്തിലെ എല്ലാ വിഭാഗം ആളുകൾക്കും ഇവിടെ ഫാർമസിസ്റ്റിന്റെ സേവനം ലഭ്യമാണ്.
ചില ഫാർമസികൾ ‘ഹെൽത്ത്‌ ആൻഡ് ബ്യൂട്ടി‘ സേവനങ്ങൾ നൽകി വരുന്നു.
ഫാർമസി ക്ലിനിക്, പ്രൈമറി കെയർ ക്ലിനിക്
‘ഫാർമസി ക്ലിനിക് അല്ലെങ്കിൽ ഫാർമസി ആൻഡ് പ്രൈമറി കെയർ ക്ലിനിക്’ എന്ന വിഭാഗത്തിൽ വരുന്ന സ്ഥാപനങ്ങളിൽ കുറേക്കൂടി വിപുലമായി ഒരു ആശുപത്രിക്ക് സമാനമായ ആരോഗ്യ പരിപാലന സേവനങ്ങൾ ലഭ്യമാക്കിയിരിക്കുന്നു.
ഡോക്ടറുടെ കുറിപ്പടി ആവശ്യമുള്ളതും അല്ലാത്തതുമായ മരുന്നുകൾ, കുത്തിവെപ്പുകൾ, ആരോഗ്യ സംബന്ധമായ ഉത്പന്നങ്ങൾ, കുടുംബാസൂത്രണ ഉപാധികൾ അഥവാ ഗർഭനിരോധന മാർഗങ്ങൾ , സൗന്ദര്യ വർദ്ധക ഉത്പന്നങ്ങൾ എന്നിവ ലഭ്യമാക്കി വരുന്നു.
ചിലപ്പോൾ ഡോക്ടറുടെ സേവനം, രോഗ നിർണ്ണായ ടെസ്റ്റുകൾ, ലാബ് സേവനങ്ങൾ തുടങ്ങിയവ ഇതുവഴി ലഭ്യമാണ്.
കേരളത്തിലെ പ്രമുഖ ഫാർമസികൾ
കേരളത്തിൽ കാരുണ്യ കമ്മ്യൂണിറ്റി ഫാർമസി, ആശ്വാസ് കമ്മ്യൂണിറ്റി ഫാർമസി, ആസ്റ്റർ ഫാർമസി, ജൻ ഔഷധി, നീതി മെഡിക്കൽ സ്റ്റോർ തുടങ്ങിയ  ഫാർമസികൾ വളരെ ശ്രദ്ധേയമാണ്.
മരുന്നുകൾ വീടുകളിലേക്ക് നേരിട്ട് എത്തിച്ചു കൊടുക്കുന്ന സംവിധാനം ചില ഫാർമസികൾ ലഭ്യമാക്കിയിട്ടുണ്ട്.
ക്ലിനിക്കൽ ഫാർമസി സേവനങ്ങൾ
ആരോഗ്യ പരിപാലന രംഗത്തെ നൂതനവും ഏറെ ഫലപ്രദവുമായ ഒരു സംവിധാനം ആണ് ക്ലിനിക്കൽ ഫാർമസി.
ആശുപത്രികളുടെ ഭാഗമായോ, കമ്മ്യൂണിറ്റി ഫാർമസികൾ വഴിയോ, ഓൺലൈൻ മാർഗത്തിലോ ഇവ എല്ലാം കൂടിച്ചേർന്ന രീതിയിലോ ക്ലിനിക്കൽ ഫാർമസി സേവനങ്ങൾ ഇന്ന് ലഭ്യമാണ്.
രോഗികൾക്ക് വിദഗ്ദ ഫാർമസിസ്റ്റുമായി സംസാരിക്കുവാനും വേണ്ട മരുന്നുകളോ സേവനമോ തേടാനും അതുവഴി സാധിക്കുന്നു.
വിദേശ രാജ്യങ്ങളിൽ ഫാർമസി സേവനങ്ങൾ വളരെയധികം വികസിച്ചതാണ്.
ഇവ ഹോസ്പിറ്റൽ ഫാർമസി, ക്ലിനിക്കൽ ഫാർമസി, കമ്മ്യൂണിറ്റി ഫാർമസി, ഇന്റർനെറ്റ്‌ ഫാർമസി എന്നിങ്ങനെ പല രീതിയിൽ കാണാം.
പല രാജ്യങ്ങളിലും ക്ലിനിക്കൽ ഫാർമസി സേവനങ്ങൾക്ക് ചിലപ്പോൾ തുക ഈടാക്കാറുണ്ട്.
അവിടങ്ങളിൽ രോഗികളുടെ കിടക്കക്ക് സമീപം വരെ ഫാര്മസിസ്റ്റിന്റെ സേവനം ലഭ്യമാകാറുണ്ട്.
ഇവയെ 'ബെഡ് സൈഡ് ഫാർമസി' എന്ന് വിളിക്കുന്നു.
ഇത് കൂടാതെ ആശുപത്രികളിൽ പ്രത്യേക ക്ലിനിക്കൽ ഫാർമസിയും പ്രവർത്തിച്ചു വരുന്നു.
മരുന്നുകൾ കൃത്യ സമയത്ത്, കൃത്യ അളവിൽ, സുരക്ഷിതമായി രോഗിക്ക് ലഭ്യമാക്കുക എന്നതാണ് ഇതിന്റെ ഉദ്ദേശം.
അമേരിക്കൻ ഐക്യനാടുകൾ, കാനഡ, യുകെ, ജർമ്മനി തുടങ്ങിയ യൂറോപ്യൻ രാജ്യങ്ങൾ, ഓസ്ട്രേലിയ തുടങ്ങിയ രാജ്യങ്ങളിൽ ആരോഗ്യ സംബന്ധമായ വിവിധ സേവനങ്ങൾ, കുത്തിവെപ്പുകൾ, സൗന്ദര്യവർദ്ധക വസ്തുക്കൾ എന്നിവയും ഫാർമസിയിൽ ലഭ്യമാണ്.
ഇതിനെ 'ഹെൽത്ത്‌ ആൻഡ് ബ്യൂട്ടി' സേവനങ്ങൾ എന്ന് വിളിക്കുന്നു.
അമേരിക്കയിലും യൂറോപ്പിലും ഫാർമസിയോട് ചേർന്ന് ചികിത്സ നൽകുവാൻ വേണ്ടി ഒരു പ്രത്യേക മുറി പലപ്പോഴും സജ്ജമാക്കിയിരിക്കും.
പല ഫാർമസികളും ഇവിടെ ‘ഫാർമസി ആൻഡ് പ്രൈമറി കെയർ ക്ലിനിക്’ എന്നറിയപ്പെടുന്നു.
രക്തത്തിലെ ഗ്ളൂക്കോസിന്റെ അളവ്, പ്രമേഹ ചികിത്സ, രക്താതിമർദ്ദം , ഹൃദ്രോഗം , കാൻസർ തുടങ്ങിയ ജീവിതശൈലി രോഗങ്ങൾ, വാക്‌സിനേഷൻ , പുകവലി , അതിമദ്യാസക്തി, കുടുംബാസൂത്രണം അഥവാ ഗർഭനിരോധന മാർഗങ്ങൾ, ലൈംഗികവും പ്രത്യുൽപാദനപരവുമായ ആരോഗ്യം , സൗന്ദര്യ പ്രശ്നങ്ങൾ  തുടങ്ങിയ ധാരാളം രോഗങ്ങൾക്ക് ഇത്തരം കേന്ദ്രങ്ങളിൽ ശാസ്ത്രീയമായ പരിശോധനയും ചികിത്സയും ലഭ്യമാണ്.
വികസിത രാജ്യങ്ങളിൽ ഡോക്ടർ രോഗനിർണ്ണയം നടത്തുകയും, ചിലപ്പോൾ മരുന്നിന്റെ ചേരുവ മാത്രം ശുപാർശ ചെയ്യുകയും ആശുപത്രി ഫാർമസിസ്റ്റ് മരുന്നുകളുടെ ബ്രാൻഡ്, അളവ്, കഴിക്കേണ്ട സമയം എന്നിവ നിശ്ചയിച്ചു രോഗിക്ക് നൽകുകയും രോഗിയെ ഇരുത്തി ആശയവിനിമയം നടത്തുകയും ചെയ്യുന്നത് കാണാം.
കോവിഡ് 19 ഉൾപ്പടെയുള്ള പ്രതിരോധ വാക്സിനുകൾ, മറ്റു കുത്തിവെപ്പുകൾ, സാന്ത്വന ചികിത്സ എന്നിവയും വിദഗ്ദ പരിശീലനം നേടിയ ഫാർമസിസ്റ്റിന്റെ നേതൃത്വത്തിൽ ലഭ്യമാക്കിയിട്ടുണ്ട്.
തങ്ങൾ നൽകുന്ന സേവനങ്ങളെപ്പറ്റിയുള്ള വിവരങ്ങൾ ജനങ്ങൾക്ക് കാണാവുന്ന രീതിയിൽ മിക്ക ഫാർമസിയിലും പ്രദർശിപ്പിക്കാറുണ്ട്.
ഇത് ജനങ്ങൾക്ക് തങ്ങൾക്ക് ലഭ്യമാകുന്ന സേവനങ്ങളെ പറ്റി ബോധവാന്മാരാകാൻ സഹായകരമാകുന്നു.
കമ്മ്യൂണിറ്റി ഫാർമസികൾ ഡോക്ടർമാരുമായോ ആശുപത്രികളുമായോ ലാബുകളുമായോ ചേർന്നു പ്രവർത്തിക്കുകയും, കുറിപ്പടികൾ ഇന്റർനെറ്റ്‌ വഴി ശേഖരിച്ചു വീടുകളിലേക്ക് മരുന്ന് എത്തിച്ചു കൊടുക്കുന്ന സംവിധാനവും കാണാം.
ആരോഗ്യ സംബന്ധമായ വിഷയങ്ങളിൽ സർക്കാരിന്റെ ആരോഗ്യവകുപ്പുമായി ചേർന്നും സ്വതന്ത്രമായും നേരിട്ടും ബോധവൽക്കരണം നടത്തുവാനും ഇവ മുന്നിലാണ്.
യുകെയിൽ ഏതെല്ലാം രോഗങ്ങൾക്ക് ഫാർമസിയിൽ ചികിത്സ ലഭിക്കുമെന്ന് എൻഎച്ച്എസ് (NHS) അവരുടെ വെബ്സൈറ്റിൽ വ്യക്തമാക്കുന്നുണ്ട്.
യൂകെയിൽ ആന്റിബയോട്ടിക്‌ ഉൾപ്പടെയുള്ള മരുന്നുകൾ നൽകുവാൻ ഫാർമസിസ്റ്റിനു അവകാശം ഉണ്ട്.
രോഗങ്ങൾ , അവയുടെ ചികിത്സ, മരുന്നുകളുടെ ഉപയോഗം എന്നിവയെ സംബന്ധിച്ചു ശാസ്ത്രീയമായ പഠനം അവിടുത്തെ ഫാർമസിസ്റ്റുകൾക്ക് ലഭ്യമാക്കിയിട്ടുണ്ട്.
പല ഫാർമസികളും കാൻസർ, പോഷകാഹാരം, മാനസികരോഗം തുടങ്ങിയ ആരോഗ്യപരമായ വിഷയങ്ങളിൽ ബോധവൽക്കരണം നടത്തുന്നതും സാധാരണമാണ്.
അവിടങ്ങളിൽ ഫാർമസിസ്റ്റുകൾക്ക് ആശുപത്രിയിൽ രോഗിയുടെ കിടക്കക്ക് സമീപം പരിശീലനവും നൽകുന്നുണ്ട്.
‌ മാത്രമല്ല വർഷംതോറും രെജിസ്ട്രേഷൻ പുതുക്കലുമായി ബന്ധപെട്ടു പണമടച്ചു ഓൺലൈൻ രീതിയിൽ പഠനവും നിർബന്ധമാക്കിയിട്ടുണ്ട്.
വിദേശ രാജ്യങ്ങളിൽ ഫാർമസി പഠന കാലയളവിൽ മെഡിസിനൽ ഫാർമസി, ഫാർമക്കോ തെറാപ്യുട്ടിക്സ്, ക്ലിനിക്കൽ ഫാർമസി, പത്തൊളജി, ടോക്സിക്കോളജി തുടങ്ങിയ വിഷയങ്ങളിൽ ആഴത്തിലുള്ള അറിവു ഉണ്ടാകുന്ന തരത്തിലാണ് സിലബസ് ക്രമീകരിച്ചിരിക്കുന്നത്.
പ്രത്യേകമായി ക്ലിനിക്കൽ പരിശീലനം ആവശ്യമുള്ള ഫാർമസിസ്റ്റിനു അതിനുള്ള ഹ്രസ്വമായ പരിശീലനം നൽകുന്ന ധാരാളം കോഴ്സുകളും ലഭ്യമാണ്.
ഇതിൽ പലതും  ഫാർമസി കൗൺസിലും സർവകലാശാലകളും ചേർന്നു നടത്തുന്നവയാണ്.
ഇവ ആരോഗ്യ പരിപാലനത്തിന്റെ എല്ലാം മേഖലകളെയും രോഗങ്ങളെയും പരിശോധനകളെയും ചികിത്സ രീതികളെയും മരുന്നുകളെയും സമഗ്രമായി ഉൾക്കൊള്ളിച്ചുള്ളതാണ്.
ഇതിന് പ്രായപരിധി ഇല്ല.
ഇത് കാലാകാലം ഫാർമസിസ്റ്റിന്റെ അറിവ്  വിപുലപ്പെടുത്തുവാനും കൂടുതൽ മെച്ചപ്പെട്ട സേവനങ്ങൾ നൽകുവാനും ഫാർമസികൾക്ക് സഹായകരമാകുന്നു.
അതിനാൽ ക്ലിനിക്കൽ ഫാർമസിസ്റ്റ് ഒരു ഡോക്ടറെ പോലെയോ നഴ്സിനെ പോലെയോ വിപുലമായ സേവനങ്ങൾ അടിയന്തര ഘട്ടത്തിൽ രോഗികൾക്ക് നൽകി വരുന്നു.
കൂടാതെ പ്രധാന ഫാർമസിസ്റ്റിനെ സഹായിക്കാൻ ഫാർമസി ടെക്‌നിഷ്യൻ, ഫാർമസി അസിസ്റ്റന്റ്, ഡിസ്‌പെൻസർ തുടങ്ങിയ പരിശീലനം നേടിയ ജീവനക്കാരെയും നിയമിക്കാറുണ്ട്.
ചുരുക്കത്തിൽ ജനങ്ങൾക്ക് എളുപ്പത്തിൽ ആശ്രയിക്കാവുന്ന ഒരു ആരോഗ്യകേന്ദ്രം  പോലെ തന്നെയാണ് വികസിത രാജ്യങ്ങളിൽ ഫാർമസികൾ പ്രവർത്തിച്ചു വരുന്നത്.
വിദഗ്‌ദ്ധർ
ലോകമെമ്പാടും കുറഞ്ഞത് 2.6 ദശലക്ഷം ഔഷധശാസ്‌ത്രജ്ഞരും മറ്റ് ഔഷധവിദ്യാവിഷയകമായ ഉദ്യോഗസ്ഥരും ഉണ്ടെന്ന് ലോകാരോഗ്യ സംഘടന കണക്കാക്കുന്നു.
വിദ്യാഭ്യാസ ആവശ്യകതകൾ
വിദ്യാർത്ഥി പരിശീലിക്കാൻ ഉദ്ദേശിക്കുന്ന ദേശീയ അധികാരപരിധി അനുസരിച്ച് ഫാർമസി വിദ്യാഭ്യാസത്തിന് വ്യത്യസ്ത ആവശ്യകതകളുണ്ട്.
ആരോഗ്യ ശാസ്ത്രം, കെമിസ്ട്രി, ഫാർമസ്യുട്ടിക്സ്, ക്ലിനിക്കൽ ഫാർമസി, ഫാർമക്കൊതെറാപ്യുട്ടിക്സ് തുടങ്ങിയ വിഷയങ്ങൾ സവിശേഷ പ്രാധാന്യം കൊടുത്തു പഠിപ്പിക്കുന്നു.
ആശുപത്രികൾ, ഫാർമസികൾ, മരുന്ന് നിർമാണ കേന്ദ്രങ്ങൾ തുടങ്ങിയ ഇടങ്ങളിലെ പ്രായോഗിക പരിശീലനം തുടങ്ങിയവയും ഇതിൽ ഉൾപ്പെടുന്നു.
യുണൈറ്റഡ് സ്റ്റേറ്റ്സിൽ, ജനറൽ ഫാർമസിസ്റ്റുകൾ ഒരു ഡോക്ടർ ഓഫ് ഫാർമസി ബിരുദം (ഫാം.ഡി.) കരസ്ഥമാക്കും.
ഫാം.
ഡി. കുറഞ്ഞത് ആറ് വർഷത്തിനുള്ളിൽ പൂർത്തിയാക്കാൻ കഴിയും, അതിൽ രണ്ട് വർഷത്തെ പ്രീ-ഫാർമസി ക്ലാസുകളും നാല് വർഷത്തെ പ്രൊഫഷണൽ പഠനങ്ങളും ഉൾപ്പെടുന്നു.
ഫാർമസി സ്കൂളിൽ നിന്ന് ബിരുദം നേടിയ ശേഷം, വിദ്യാർത്ഥി ഒന്നോ രണ്ടോ വർഷത്തെ റസിഡൻസി പൂർത്തിയാക്കാൻ നിർദ്ദേശിക്കുന്നു, ഇത് ഒരു പൊതുവൽക്കരിച്ച അല്ലെങ്കിൽ പ്രത്യേക ഫാർമസിസ്റ്റായി സ്വതന്ത്രമായി പുറപ്പെടുന്നതിന് മുമ്പ് വിദ്യാർത്ഥിക്ക് വിലപ്പെട്ട അനുഭവം നൽകുന്നു.
പരിശീലന മേഖലകൾ
കമ്മ്യൂണിറ്റി ഫാർമസികൾ, ആശുപത്രികൾ, ക്ലിനിക്കുകൾ, വിപുലമായ പരിചരണ സൗകര്യങ്ങൾ, മനോരോഗ ആശുപത്രികൾ, നിയന്ത്രണ ഏജൻസികൾ തുടങ്ങി വിവിധ മേഖലകളിൽ ഫാർമസിസ്റ്റുകൾ പരിശീലിക്കുന്നു.
ഫാർമസിസ്റ്റുകൾക്ക് തന്നെ ഒരു മെഡിക്കൽ സ്പെഷ്യാലിറ്റിയിൽ വൈദഗ്ദ്ധ്യം ഉണ്ടായിരിക്കാം.
ഇന്റർനെറ്റ് ഫാർമസി
ഒരു ഓൺലൈൻ ഫാർമസി, ഇന്റർനെറ്റ് ഫാർമസി അല്ലെങ്കിൽ മെയിൽ-ഓർഡർ ഫാർമസി ഇന്റർനെറ്റിലൂടെ പ്രവർത്തിക്കുന്ന ഒരു ഫാർമസിയാണ്, മെയിൽ, ഷിപ്പിംഗ് കമ്പനികൾ അല്ലെങ്കിൽ ഓൺലൈൻ ഫാർമസി വെബ് പോർട്ടലുകൾ വഴി ഉപഭോക്താക്കൾക്ക് ഓർഡറുകൾ അയയ്ക്കുന്നു.
ഏകദേശം 2000 മുതൽ, ലോകമെമ്പാടും ഒരുപാട് ഇന്റർനെറ്റ് ഫാർമസികൾ സ്ഥാപിക്കപ്പെട്ടു.
ഈ ഫാർമസികളിൽ പലതും കമ്മ്യൂണിറ്റി ഫാർമസികൾക്ക് സമാനമാണ്, വാസ്തവത്തിൽ, അവയിൽ പലതും യഥാർത്ഥത്തിൽ പ്രവർത്തിക്കുന്നത് ബ്രിക്ക് ആൻഡ് മോർട്ടാർ കമ്മ്യൂണിറ്റി ഫാർമസികളാണ്, അത് ഉപഭോക്താക്കളെ ഓൺലൈനിലും അവരുടെ വാതിലിൽ വരെ സേവിക്കുന്നു.
മരുന്നുകൾ ആവശ്യപ്പെടുന്നതും സ്വീകരിക്കുന്നതുമായ രീതിയാണ് പ്രാഥമിക വ്യത്യാസം.
ചില ഉപഭോക്താക്കൾ ഒരു കമ്മ്യൂണിറ്റി ഫാർമസിസ്റ്റോറിലേക്ക് യാത്ര ചെയ്യുന്നതിനുപകരം ഇത് കൂടുതൽ സൗകര്യപ്രദവും സ്വകാര്യവുമായ രീതിയായി കണക്കാക്കുന്നു, അവിടെ മറ്റൊരു ഉപഭോക്താവ് അവർ കഴിക്കുന്ന മരുന്നുകളെക്കുറിച്ച് കേൾക്കാം.
ഇന്റർനെറ്റ് ഫാർമസികൾ (ഓൺലൈൻ ഫാർമസികൾ എന്നും അറിയപ്പെടുന്നു) ചില രോഗികൾക്ക്, അവർ വീട്ടിലിരിപ്പാണെങ്കിൽ അവരുടെ ഡോക്ടർമാർ ഇത് ശുപാർശ ചെയ്യുന്നു.
കാനഡയിൽ ഡസൻ കണക്കിന് ലൈസൻസുള്ള ഇന്റർനെറ്റ് ഫാർമസികൾ ഉണ്ട്, അവയിൽ പലതും വിലകുറഞ്ഞ മരുന്നുകൾ യുഎസ് ഉപഭോക്താക്കൾക്ക് വിൽക്കുന്നു (അല്ലാത്തപക്ഷം അവർ ലോകത്തിലെ ഏറ്റവും ഉയർന്ന മരുന്നുകളുടെ വില നൽകണം).
സമീപ വർഷങ്ങളിൽ, യുഎസിലെ പല ഉപഭോക്താക്കളും (കൂടാതെ ഉയർന്ന ഔഷധ വിലയുള്ള മറ്റ് രാജ്യങ്ങളിലും), ഇന്ത്യ , ഇസ്രായേൽ , യുകെ എന്നിവിടങ്ങളിലെ ലൈസൻസുള്ള ഇന്റർനെറ്റ് ഫാർമസികളിലേക്ക് തിരിയുന്നു, അവ പലപ്പോഴും കാനഡയേക്കാൾ വില കുറവാണ്..
അവലംബം ↑ ലോകാരോഗ്യ സംഘടന.
ലോകാരോഗ്യ സ്ഥിതിവിവരക്കണക്കുകൾ 2011 – പട്ടിക 6: ആരോഗ്യ പ്രവർത്തകർ, അടിസ്ഥാന സൗകര്യങ്ങൾ, അവശ്യ മരുന്നുകൾ.
ജനീവ, 2011.
ആക്സസ് ചെയ്തത് 21 ജൂലൈ 2011.
സഞ്ജു സാംസൺ
സഞ്ജു വിശ്വനാഥ് സാംസൺ (ജനനം: 11 January 1994) ഒരു ഇന്ത്യൻ ക്രിക്കറ്റ് കളിക്കാരനാണ്.
2021 മുതൽ പ്രീമിയർ ലീഗിലെ രാജസ്ഥാൻ റോയൽസിന്റെ ക്യാപ്റ്റനാണ്.
2014 അണ്ടർ 19 ലോകകപ്പിനുള്ള ഇന്ത്യ അണ്ടർ 19 ടീമിന്റെ വൈസ് ക്യാപ്റ്റനായിരുന്നു.
വിജയ് ഹസാരെ ട്രോഫിയിൽ ഇരട്ട സെഞ്ച്വറി നേടിയ ആദ്യ വിക്കറ്റ് കീപ്പർ ബാറ്റ്സ്മാനാണ്‌ സഞ്ജു.
വിജയ് ഹസാരെ ട്രോഫി വിജയ് ഹസാരെ ട്രോഫിയിലെ ഏറ്റവും ഉയർന്ന വ്യക്തിഗത സ്‌കോറും ലിസ്റ്റ് എ ക്രിക്കറ്റിലെ ഏറ്റവും വേഗമേറിയ ഇരട്ട സെഞ്ച്വറിയും ഇതാണ്.
ആഭ്യന്തര ക്രിക്കറ്റിൽ കേരള ടീമിനെയാണ് സഞ്ജു പ്രതിനിധീകരിക്കുന്നത്.
ഇന്ത്യൻ പ്രീമിയർ ലീഗിൽ രാജസ്ഥാൻ റോയൽസ് , ഡൽഹി ക്യാപ്പിറ്റൽസ് എന്നീ ടീമുകൾക്കുവേണ്ടി അദ്ദേഹം കളിച്ചിട്ടുണ്ട്.
ഐ.പി.എല്ലിൽ അർദ്ധസെഞ്ച്വറിനേട്ടം കൈവരിക്കുന്ന രണ്ടാമത്തെ പ്രായം കുറഞ്ഞ കളിക്കാരനാണദ്ദേഹം.
2013 ഏപ്രിൽ 29 ന് റോയൽ ചലഞ്ചെർസ് ബംഗ്ലുരിനെതിരെ അദ്ദേഹം തന്റെ ആദ്യ ഐ. പി.എൽ അർദ്ധസെഞ്ച്വറി നേടിയപ്പോളാണ് അദ്ദേഹം ഈ നേട്ടം കൈവരിച്ചത്.
2012ലെ ഐ.പി.എൽ. ടൂർണമെന്റിൽ കൊൽക്കത്ത നൈറ്റ് റൈഡേഴ്സിന്റെ താരമായിരുന്നെങ്കിലും അദ്ദേഹത്തിന് കളിക്കാൻ അവസരം ലഭിച്ചില്ല.
കിങ്സ് ഇലവൺ പഞ്ചാബ് ടീമിനെതിരെയുള്ള മത്സരത്തിൽ അദ്ദേഹം തന്റെ ഐ.പി.എൽ. അരങ്ങേറ്റം കുറിച്ചു.
അരങ്ങേറ്റ മത്സരത്തിൽ തന്നെ 27 റൺസും , മൂന്ന് ക്യാച്ചുകളും , ഒരു റൺ ഔട്ടും സ്വന്തം പേരിൽ കുറിച്ച് അദ്ദേഹം വളരെയധികം ശ്രദ്ധ ആകർഷിച്ചിരുന്നു.
തന്റെ നാലാം മത്സരത്തിൽ പുണെ വാരിയെർസിനെതിരെ അതി സമ്മർദ്ദ ഘട്ടത്തിൽ നിന്നും ടീമിനെ രക്ഷപെടുത്തി 'നയാ സോച്' എന്നാ പുരസ്കാരത്തിന് അർഹനായി.
ഓൺലൈൻ പോളിംഗിലൂടെ 2013 ഐ.പി.എൽ ഇലെ മികച്ച യുവതാരത്തിനുള്ള പുരസ്കാരവും സഞ്ജു സ്വന്തമാക്കി.
സഞ്ജു ബാറ്റു ചെയ്യുന്നത് ശ്രീലങ്കയുടെ മുൻനായകനും ഇപ്പോൾ മുംബൈ ഇന്ത്യൻസിന്റെ പരിശീലകനുമായ മഹേള ജയവർധനയെപ്പോലെയാണ് എന്ന്  ഗാവസ്കർ  പ്രശംസിച്ചു ആഭ്യന്തര ക്രിക്കറ്റ്‌ കരിയർ
തിരുവനന്തപുരത്ത് ജൂനിയർ തലങ്ങളിൽ സഞ്ജു തന്റെ മികവു കാട്ടി.
അങ്ങനെ സഞ്ജുവിനെ  കേരള അണ്ടർ 19 ക്രിക്കറ്റ്‌ ടീമിലേക്ക് പരിഗണിക്കപെട്ടു.
പിന്നീട് കൂച്ച് ബീഹാർ ട്രോഫിയിലെ ഉജ്ജ്വല പ്രകടനം 2012-ഇലെ ഏഷ്യാ കപ്പിനുള്ള ഇന്ത്യൻ അണ്ടർ 19 ക്രിക്കറ്റ്‌ ടീമിലേക്കുള്ള വഴി തുറന്നു കൊടുത്തു.
ഏഷ്യാ കപ്പിലെ പ്രകടനം നിരാശാജനകമായിരുന്നു.
3 ഇന്നിംഗ്സിൽ നിന്നുമായി 14 റൺസ് നെടാനെ കഴിഞ്ഞുള്ളൂ.
മങ്ങിയ പ്രകടനം വേൾഡ് കപ്പിനുള്ള അണ്ടർ 19 ടീമിൽ സ്ഥാനം നേടി കൊടുത്തില്ല.
എന്നാലും സ്ഥിരധതയാർന്ന ബാറ്റിങ്ങും വിക്കെറ്റിനു പിന്നിലെ മികവും സഞ്ജുവിന് ഫസ്റ്റ് ക്ലാസ്സ്‌ ക്രിക്കറ്റിലേക്കുള്ള വഴി തുറന്നു കൊടുത്തു.
കേരളത്തിന് വേണ്ടി രഞ്ജി മത്സരത്തിൽ ഡബിൾ സെഞ്ച്വറി നേടിയ ഏറ്റവും പ്രായം കുറഞ്ഞ താരം എന്ന ബഹുമതി ഇതിനോടകം തന്നെ കരസ്ഥമാക്കാൻ സഞ്ജുവിനു കഴിഞ്ഞു.
വളരെ ചെറിയ പ്രായത്തിൽ തന്നെ ക്രിക്കറ്റ്‌ മേഖലയിലേക്ക് വരവറിയിച്ച ഒരു കളിക്കാരനാണ് സഞ്ജു.
കാൽപന്തു കളിയിൽ ശ്രദ്ധയാർന്ന ഒരു സംസ്ഥാനത്തുനിന്നും ഉദിച്ചുയർന്ന ഒരു യുവപ്രതിഭ എന്നാ നിലയിൽ സഞ്ജു ഏറെ ശ്രദ്ധ ആകർഷിക്കുന്നു.
കേരളത്തിൽ നിന്നും വളർന്ന നല്ല ഇനം വിളവാണ് സഞ്ജുവെന്ന്  ഇന്ത്യൻ ക്രിക്കറ്റ്‌ കമൻറെറ്ററായ ഹർഷ ഭോഗ്ലെ ഒരിക്കൽ ട്വിറ്റെർ ഇൽ പരാമർശിക്കുകയുണ്ടായി.
2014 ഓഗസ്റ്റിൽ ഇംഗ്ലണ്ടിനെതിരെയുള്ള 5 ഏകദിനങ്ങളും ഒരു ട്വന്റി 20യിലും കളിക്കാൻ ഇന്ത്യയുടെ 17 അംഗ ടീമിലേക്ക്  സഞ്ജുവിനെ തിരഞ്ഞെടുത്തു.
പക്ഷേ, ഒരു മത്സരത്തിലും ഇടംനേടാത്ത അദ്ദേഹം എം‌എസ് ധോണിയുടെ ബാക്കപ്പ് കീപ്പറായി തുടർന്നു.
2015 ജൂലൈയിൽ ഹരാരെയിൽ വച്ച് സിംബാബ്‌വെയ്ക്കെതിരെ അന്താരാഷ്ട്ര അരങ്ങേറ്റം കുറിച്ചു.
2019 ഒക്ടോബറിൽ ബംഗ്ലാദേശിനെതിരായ പരമ്പരയ്ക്കുള്ള ഇന്ത്യയുടെ ട്വന്റി -20 ടീമിൽ ഇടംനേടി.
2019 നവംബറിൽ ശിഖർ ധവാനെ പരിക്കേറ്റതിനെ തുടർന്ന് വെസ്റ്റ് ഇൻഡീസിനെതിരായ ടി 20 പരമ്പരയിലേക്ക് അദ്ദേഹത്തെ വീണ്ടും വിളിച്ചു.
ശ്രീലങ്കയ്‌ക്കെതിരെ മൂന്നാം ടി 20 കളിച്ചു.
ന്യൂസിലാന്റിലെ ഇന്ത്യ പര്യടനത്തിന്റെ ടി 20 ഐ സീരീസിലേക്ക് തിരഞ്ഞെടുക്കപ്പെട്ട അദ്ദേഹം ഓപ്പണറായി കളിച്ചു.
2020 ഒക്ടോബറിൽ ഓസ്‌ട്രേലിയയ്‌ക്കെതിരായ പരമ്പരയ്ക്കുള്ള ഇന്ത്യയുടെ ട്വന്റി -20 ഇന്റർനാഷണൽ ടീമിൽ അദ്ദേഹത്തെ ഉൾപ്പെടുത്തി.
നവംബർ 9 ന് ഓസ്‌ട്രേലിയയ്‌ക്കെതിരായ പരമ്പരകൾക്കുമായി അദ്ദേഹത്തെ ഇന്ത്യയുടെ ഏകദിന ടീമിൽ ചേർത്തു.
3 ഇന്നിംഗ്‌സുകളിൽ നിന്ന് ആകെ 48 റൺസ് നേടിയ അദ്ദേഹത്തിന് ഒരു മികച്ച പരമ്പര ലഭിച്ചില്ല.
അദ്ദേഹത്തിന്റെ ഫീൽഡിംഗ് ശ്രമങ്ങളെ വിമർശകർ അഭിനന്ദിച്ചു.
കേരളത്തിലെ തിരുവനന്തപുരം ജില്ലയിലെ വിഴിഞ്ഞത്തിനടുത്തുള്ള ഒരു തീരദേശ ഗ്രാമമായ പുല്ലുവിളയിൽ ഒരു ലാറ്റിൻ കത്തോലിക്കാ മലയാളി കുടുംബത്തിൽ 1994 January 11 നാണ് സഞ്ജു ജനിച്ചത്.
അദ്ദേഹത്തിന്റെ പിതാവ് സാംസൺ വിശ്വനാഥ് മുമ്പ് ഡൽഹി പോലീസിൽ പോലീസ് കോൺസ്റ്റബിളും വിരമിച്ച ഫുട്‌ബോൾ കളിക്കാരനും പരിശീലകനുമാണ്.
അമ്മ ലിജി വിശ്വനാഥ് ഒരു വീട്ടമ്മയാണ്.
അദ്ദേഹത്തിന്റെ ജ്യേഷ്ഠൻ സാലി സാംസൺ ജൂനിയർ ക്രിക്കറ്റിൽ കേരളത്തെ പ്രതിനിധീകരിച്ചിട്ടുണ്ട്.
നിലവിൽ എജിയുടെ ഓഫീസിൽ ജോലി ചെയ്യുന്നു.
ജിടിബി നഗറിലെ നോർത്ത് ഡൽഹി പോലീസ് റെസിഡൻഷ്യൽ കോളനിയിലാണ് സഞ്ജു തന്റെ ബാല്യകാലം ചെലവഴിച്ചത്.
ഡൽഹിയിലെ റോസറി സീനിയർ സെക്കണ്ടറി സ്‌കൂളിൽ പഠിച്ചു.
ധ്രുവ് പാണ്ഡോവ് ട്രോഫിക്കുള്ള ഡൽഹി അണ്ടർ-13 ടീമിൽ സഞ്ജു എത്താതിരുന്നപ്പോൾ, അദ്ദേഹത്തിന്റെ പിതാവ് ഡൽഹി പോലീസ് സേനയിൽ നിന്ന് സ്വമേധയാ വിരമിച്ചു കേരളത്തിലേക്ക് മാറി, അവിടെ സഞ്ജുവും സഹോദരനും ക്രിക്കറ്റ് ജീവിതം തുടർന്നു.
കേരളത്തിൽ, തിരുവനന്തപുരം മെഡിക്കൽ കോളേജ് ഗ്രൗണ്ടിൽ ബിജു ജോർജിന്റെ കീഴിൽ പരിശീലനത്തിനായി അക്കാദമി മാറുന്നതിന് മുമ്പ് അദ്ദേഹം തിരുവനന്തപുരത്ത് മാസ്റ്റേഴ്‌സ് ക്രിക്കറ്റ് ക്ലബ്ബിൽ പങ്കെടുത്തു.
സഞ്ജു കേരളത്തിലെ തിരുവനന്തപുരത്തെ സെന്റ് ജോസഫ്സ് ഹയർ സെക്കൻഡറി സ്കൂളിൽ നിന്ന് ഹൈസ്കൂൾ ബിരുദം നേടി.
അദ്ദേഹം ബി.എ. തിരുവനന്തപുരം മാർ ഇവാനിയോസ് കോളേജിൽ നിന്ന് ഇംഗ്ലീഷ് സാഹിത്യത്തിൽ നേടി.
ക്രിക്കറ്റിനുപുറമെ, ഒരു ഐപിഎസ് ഓഫീസറാകുക എന്നതായിരുന്നു അദ്ദേഹത്തിന്റെ ബാല്യകാല അഭിലാഷം.
തിരുവനന്തപുരത്തെ ഭാരത് പെട്രോളിയം മാനേജറായി ജോലി ചെയ്യുന്നു.
പുരസ്കാരങ്ങൾ കേരള ക്രിക്കറ്റ് അസോസിയേഷന്റെ മികച്ച ക്രിക്കറ്റർക്കുള്ള എസ്.കെ. നായർ പുരസ്കാരം പുറത്തേക്കുള്ള കണ്ണികൾ സഞ്ജു സാംസൺ : കളിക്കാരനെക്കുറിച്ചുള്ള വിവരങ്ങൾ ക്രിക്കറ്റ് ആർക്കൈവിൽ നിന്ന്.
മോഹിനിയാട്ടം ഇംഗ്ലീഷ് വിലാസം https://ml.wikipedia.org/wiki/Mohiniyattam
മോഹിനിയാട്ടം ( Mohiniyattam ) കേരളത്തിന്റെ തനത് ലാസ്യനൃത്തകലാരൂപമാണ് .
നാട്യശാസ്ത്രത്തിൽ പ്രതിപാദിക്കുന്ന ചതുർവൃത്തികളിൽ ലാസ്യ-ലാവണ്യസമ്പന്നമായ കൈശികീവൃത്തിയിൽ ഊന്നിയ ചലനങ്ങളാണു മോഹിനിയാട്ടത്തിന്റെ മുഖമുദ്ര 2.
ഭാരതി, സാത്വതി, ആരഭടി എന്നിവയാണു മറ്റു മൂന്നു വൃത്തികൾ.
രസരാജനായ ശൃംഗാരമാണു മോഹിനിയാട്ടത്തിൽ കൂടുതലായി ആവിഷ്കരിക്കപ്പെടാറുള്ളത്.
ശൃംഗാരരസപ്രകരണത്തിനു ഏറ്റവും അനുയോജ്യമായ വൃത്തിയും കൈശികിയത്രെ.
മലയാളത്തിലെ ഒരേയൊരു ശാസ്ത്രീയ സ്ത്രീനൃത്തകലയായ മോഹിനിയാട്ടം ഈയിടെയായി പുരുഷന്മാരും അവതരിപ്പിച്ചുകാണുന്നു.
കേരളീയക്ഷേത്രങ്ങളിൽ നിലനിന്നിരുന്ന  പരിഷ്കരിച്ച രൂപമാണ് മോഹിനിയാട്ടം.
കലാമണ്ഡലം കല്യാണിക്കുട്ടിയമ്മ കേരളത്തിലെ പ്രശസ്തയായ മോഹിനിയാട്ട നർത്തകിയായിരുന്നു.
ഊഹാപോഹങ്ങളുടേയും ദുരൂഹതകളുടേയും ,വിവാദങ്ങളുടേയും ഉള്ളിൽ ആഴ്‌ന്നിറങ്ങിയിരിക്കുന്ന അവസ്ഥയാണു മോഹിനിയാട്ടത്തിന്റെ ചരിത്രപഠനത്തിനുള്ളത്.
"മോഹിനിയാട്ട "ത്തെക്കുറിച്ച് രേഖാമൂലമുള്ള പരാമർശം ആദ്യമായി കാണുന്നതു മഴമംഗലം നാരായണൻ നമ്പൂതിരി ക്രിസ്ത്വബ്ദം 1809-ൽ എഴുതിയതെന്നു കരുതപ്പെടുന്ന വ്യവഹാരമാലയിലാണ് .
പ്രസ്തുത കൃതിയിൽ ഒരു മോഹിനിയാട്ട പ്രദർശനത്തിനു ശേഷം കലാകാരന്മാർ അവർക്കു കിട്ടിയ പ്രതിഫലം പരസ്പരം പങ്കിട്ടെടുക്കുന്നതിന്റെ കണക്കിനെക്കുറിച്ച് വിശദമായി പരാമർശിക്കുന്നുണ്ട്.
നാരായണൻ നമ്പൂതിരിക്ക് സമകാലീനനായിരുന്ന കുഞ്ചൻനമ്പ്യാരുടെ തുള്ളൽകൃതിയിലും ഈ നൃത്തരൂപത്തെക്കുറിച്ചു പരാമർശമുണ്ട്.
"ഘോഷയാത്ര" എന്ന തുള്ളൽക്കവിതയിൽ ചുറ്റുമുള്ള ഐശ്വര്യസമൃദ്ധിയെ വർണ്ണിക്കുന്നതിനിടയ്ക്ക് അദ്ദേഹം ആ കാലത്തു നാട്ടിൽ നിലവിലുള്ള എല്ലാ കലകളേയും വിവരിക്കുന്നു: “ നാടകനടനം നർമ്മവിനോദം പാഠക പഠനം പാവക്കൂത്തും മാടണി മുലമാർ മോഹിനിയാട്ടം പാടവമേറിന പലപല മേളം ” കേരള സ്കൂൾ കലോത്സവത്തിൽ നിന്നും
ചന്ദ്രാംഗദചരിതം തുള്ളലിൽ ചന്ദ്രാംഗദന്റെ വിവാഹാഘോഷ വർണ്ണന ഇപ്രകാരം: “ അല്പന്മാർക്കു രസിക്കാൻ നല്ല ചെ- റുപ്പക്കാരുടെ മോഹിനിയാട്ടം ഓട്ടന്തുള്ളൽ വളത്തിച്ചാട്ടം ചാട്ടം വഷളായുള്ളാണ്ട്യാട്ടം ”
പണ്ട് ദേവദാസികള്എത്ര തന്നെ ആരാധ്യരായിരുന്നെങ്കിലും, നമ്പ്യാരുടെ കാലമായപ്പോഴേയ്ക്കും മോഹിനിയാട്ടം ഒരു നൃത്തരൂപമെന്ന നിലയിൽ വളരെ അധഃപതിച്ചിരുന്നു എന്നു കാണാം.
തെന്നിന്ത്യയിലെ പ്രധാന നാടകശാലകളിൽ‍ ഒന്നായിരുന്ന തിരുവനന്തപുരത്ത് മോഹിനിയാട്ടത്തിനു കാര്യമായ പ്രോത്സാഹനങ്ങൾ ലഭിച്ചു എന്നുവേണം കരുതുവാൻ.
തമിഴ് , ഹിന്ദി , കന്നട , സംസ്കൃതം , തെലുങ്ക് എന്നീ ഭാഷകളിലെ കൃതികളും മോഹിനിയാട്ടത്തിന് ഉപയോഗിച്ചു കാണാറുണ്ട്.
ഇതിൽ നിന്നു ദക്ഷിണഭാരതത്തിലെ സുപ്രധാന നാടകശാലകളായിരുന്ന വിജയനഗരം , തഞ്ചാവൂർ എന്നിവിടങ്ങളിലെ കലാകാരന്മാർ കേരളത്തിലുള്ള നാടകശാലകളുമായി സഹകരിച്ചുപോന്നിരിക്കണം.
സ്വാതിതിരുനാൾ
പത്തൊമ്പതാം നൂറ്റാണ്ടിൽ സ്വാതിതിരുനാൾ ബാലരാമവർമ്മയുടെ (1829) സ്ഥാനാരോഹണത്തോടെയാണ് മോഹിനിയാട്ടത്തിനു ഒരു പുതിയ ഉണർവ്വുണ്ടായത് .
ബഹുഭാഷാപണ്ഡിതനും, സകലകലാവല്ലഭനുമായിരുന്ന സ്വാതിതിരുനാളിന്റെ വിദ്വൽസ്സദസ്സ് ഇരയിമ്മൻ‌തമ്പി , കിളിമാനൂർ കോയിതമ്പുരാൻ ‍ തുടങ്ങിയ കവിരത്നങ്ങളാലും, ഷഡ്കാല ഗോവിന്ദമാരാർ തുടങ്ങിയ സംഗീതപ്രതിഭകളാലും, വടിവേലു, ചിന്നയ്യ, പൊന്നയ്യ എന്നീ നട്ടുവന്മാരാലും അലങ്കരിക്കപ്പെട്ടിരുന്നു .
നാടിന്റെ നാനാഭാഗത്തുനിന്നുള്ള നർത്തകികളെ അദ്ദേഹം തന്റെ സദസ്സിലേക്ക് ക്ഷണിച്ചുവരുത്തുകയും ചെയ്തിരുന്നു.
വിദഗ്ദ്ധകളായ മോഹിനിയാട്ടം നർത്തകിമാരെ തന്റെ സദസ്സിലേയ്ക്ക് അയച്ചു തരുവാൻ ആവശ്യപ്പെട്ടുകൊണ്ട്‌ അദ്ദേഹം മീനച്ചിൽ കർത്തായ്ക്ക്‌ എഴുതിയ കത്തിന്റെ പതിപ്പ്‌ തിരുവനന്തപുരം ഗ്രന്ഥപ്പുരയിൽ കാണാം.
സ്വാതിതിരുനാൾ രചിച്ച പദങ്ങളും വർണ്ണങ്ങളും തില്ലാനകളും തന്നെയാണ് ഇന്നും മോഹിനിയാട്ടവേദിയിൽ കൂടുതലായും അവതരിപ്പിക്കപ്പെട്ടു വരുന്നത്‌.
ഭരതനാട്യവുമായി നിരന്തരസമ്പർക്കം നിലനിന്നിരുന്ന ഈ കാലഘട്ടത്തിൽ തന്നെയായിരിക്കണം മോഹിനിയാട്ടവും ഭരതനാട്യം ശൈലിയിലുള്ള കച്ചേരി സമ്പ്രദായത്തിൽ അവതരിപ്പിച്ചു തുടങ്ങിയത്‌.
ഇതിനു മുമ്പ് മോഹിനിയാട്ടത്തിൽ അവതരിപ്പിച്ചിരുന്ന ഇനങ്ങളെക്കുറിച്ചുള്ള വ്യക്തമായ വിവരണങ്ങൾ വെളിപ്പെട്ടിട്ടില്ല.
എന്തായാലും സദിരിൽ നിന്നും ഭരതനാട്യത്തിലെത്തി നിന്നിരുന്ന ദാസിനൃത്തത്തിനും, തേവിടിശ്ശിയാട്ടത്തിലൂടെ മോഹിനിയാട്ടമായ കൈരളിയുടെ സ്വന്തം ലാസ്യനൃത്തത്തിനും ഒരേ മാതൃകയിലുള്ള അവതരണരീതി കൈവന്നത്‌ തികച്ചും യാദൃച്ഛികമാകാൻ നിവൃത്തിയില്ല.
സ്വാതിതിരുനാളിനു ശേഷം
ലാസ്യനൃത്തപ്രിയനായിരുന്ന സ്വാതിതിരുനാളിനുശേഷം സ്ഥാനാരോഹണം ചെയ്ത ഉത്രം തിരുനാളാകട്ടെ , ഒരു തികഞ്ഞ കഥകളി പ്രിയനായിരുന്നു.
മോഹിനിയാട്ടം അതിന്റെ സുവർണസിംഹാസനത്തിൽ നിന്നും ചവറ്റുകുട്ടയിലേയ്ക്ക് എന്ന പോലെ അധഃപതിക്കുകയാണു പിന്നീടുണ്ടായത്.
കേരളത്തിലുടനീളം കഥകളിക്കു പ്രിയം വർദ്ധിക്കുകയും മോഹിനിയാട്ടവും, നർത്തകികളും അവഹേളനത്തിന്റെ പാതയിലേയ്ക്കു തള്ളപ്പെടുകയും ചെയ്തു.